அவருடைய தி யுலிசிஸ் கேஸ்ஜ் ஒரு உக்கிரமான காட்சியமைப்பைக் கொண்டிருக்கும். சோவியத் யூனியனது வீழச்சியின் பின், பெயர்க்கப்பட்ட லெனினது படுக்கை நிலையிலான கான்கிரீட் சிலையொன்று, விற்பனைச் சரக்காகி, ஒரு வணிகனுக்காக டான்யூப் நதியில் மிதந்து சென்று கொண்டிருக்கும். லேன்ட்ஸ்கேப் அன்ட் த மிஸ்ட்டில் ஜெர்மனிக்குள் தமது தகப்பனைத் தேடித்திரியும் குழந்தைகள் பனிப்படலத்தைக் கடந்து ஓடி முதலில் தெரியும் மரத்தைக் கட்டிக் கொள்ளும், தன்னை விட்டுப்பிரிய விரும்பாத ஒரு அல்பேனிய அகதிச் சிறுவனுடன் முகம்குனிந்தபடி நடந்து வருவார் கனிவான மத்தியதர வயது மனிதன். இவையெல்லாம் பார்வையாளனை அசைத்து நெக்குருக்குவிடும் திரைப் பிம்பங்கள்.